[{"text_idx": "#000000", "text": "Heegelda vo\u0303i koo enneaegselt su\u0308ndinud beebile ko\u0303ige esimene tekikene!"}, {"text_idx": "#000001", "text": "Hea heategija!Lu\u0308kkame taas ka\u0308ima kudumise-heegeldamise kampaania aga seekord ei ole selleks sokid, mu\u0308tsid vo\u0303i kaheksajalad vaid seekord ootame kootud vo\u0303i heegeldatud beebitekke. Eestis su\u0308nnib igal aastal ligikaudu 800 enneaegset last, kes veedavad oma esimesed elupa\u0308evad, -na\u0308dalad, -kuud haiglas. Kingime neile esimese pehme teki, mis ro\u0303o\u0303mustaks neid haiglas ja hiljem koju minnes."}, {"text_idx": "#000002", "text": "Beebitekkide kudumise ja heegeldamise periood on 08.09-13.11.2023."}, {"text_idx": "#000003", "text": "Beebiteki kudumiseks vo\u0303i heegeldamiseks oluline info"}, {"text_idx": "#000004", "text": "Beebiteki mo\u0303o\u0303t 60x60cm. Palun pea maksimaalsest mo\u0303o\u0303dust kinni ja a\u0308ra tee sellest suuremaid.\nLo\u0303ng spetsiaalselt beebidele mo\u0303eldud: nt puuvillane. Lo\u0303ngas peab olema va\u0308hemalt 50% looduslikud kiud (nt puuvill, vill, meriino vo\u0303i muu) vo\u0303i bambus. Lo\u0303ng ei tohi ajada ebemeid ja peab kannatama pesu (ehk siis va\u0308lja venida ei tohiks peale pesu).\nTeki muster ei tohi olla auguline. Tihedalt peab olema kootud vo\u0303i heegeldatud, et pisikene enneaegne laps ei saaks oma so\u0303rmi kuhugile vahele panna.\nTekk peab olema kerge - pea meeles, et enneaegselt su\u0308ndinud beebid on kaalult alla 3kg (ko\u0303ige pisemad ka vaid pool kilo)\nTekile ei tohi lisada lisaasju! Kui mustriline, siis pehme, ilma so\u0303lmedeta ja suuremate konarusteta, et beebi o\u0303rna nahka mitte kahjustada.\nLo\u0303nga va\u0308rvus: palun kasuta kudumiseks vo\u0303i heegeldamiseks sirelililla tooni, kuna see va\u0308rv su\u0308mboliseerib enneaegset su\u0308ndi. See on va\u0308ga oluline, et va\u0308rvist kinni pead. Vo\u0303id kasutada tumedamat vo\u0303i heledamat lillat aga soovitavalt mitte teisi va\u0308rve."}, {"text_idx": "#000005", "text": "Tekke saab meile toimetada AINULT la\u0308bi pakiautomaadi: Mustama\u0308e Keskus vo\u0303i Mustika Keskus (Tallinn) numbrile 55 632 491 Kristel Kukk. Tekkide viimane saatmise ta\u0308htaeg on 13.11.2023 aga see ei ta\u0308henda, et pa\u0308rast vastu ei vo\u0303ta \u2013 vo\u0303tame ku\u0308ll."}, {"text_idx": "#000006", "text": "Mis saab nendest tekkidest edasi?"}, {"text_idx": "#000008", "text": "Mo\u0303ned meiepoolsed teki mustri soovitused aga nendest ei pea kinni pidama. Oluline on see, et muster oleks ilma so\u0303lmedeta/mummudeta, et beebi o\u0303rna nahka mitte kahjustada. Kui sul on jagada omaltpoolt veel mustreid, siis kirjuta meile julgelt ja lisame selle siia listi: kristel.kukk@enneaegsedlapsed.ee"}, {"text_idx": "#000010", "text": "Lisame jooksvalt siia listi ka erinevaid lo\u0303nga soovitusi. Kui Sul on soovitusi vo\u0303i soovid pakkuda kampaania soodustust lo\u0303ngadele ja muudele vahenditele siis samuti kirjuta meile julgelt kristel.kukk@enneaegsedlapsed.ee. PS! Tegemist on ainult soovitusega, lo\u0303ngu ei pea ostma ainult nendest kohtadest \u2013 oluline on just va\u0308rvus."}, {"text_idx": "#000011", "text": "Yarn.ee e-kaupluses on selle projekti jaoks sobilikud lo\u0303ngad -20% soodsamalt kasutades koodi 9675."}, {"text_idx": "#000012", "text": "Liann Lo\u0303ngad, Tartu lo\u0303ngapoes on kolmele allpool loetletud lo\u0303ngal soodustus kassas, koodiks \u201eenneaegsete laste tekk\u201c. Soodustuse suuruseks -15%. Kui on soov osta suurem kogus korraga, siis saab soodustuse osas vo\u0303tta otse u\u0308hendust Liann Lo\u0303nga esindaja Nelliga e-posti aadressil nelli@liann.ee"}, {"text_idx": "#000013", "text": "Cotton Gold 43 sirel 100g/330m 55% puuvilla, 45% akru\u0308u\u0308l Puuvilla ja akru\u0308u\u0308li segu ja\u0308a\u0308b kergem (kui 100% puuvill), tema pind on pehme, kuid samas ei aja udemeid. Kindlasti kududa tihedaks 2.5-3mm varrastel ja heegeldada 2.5-3.0mm heegelno\u0303elal. U\u0308he 60x60cm teki jaoks kulub umbes 150-200g lo\u0303nga ehk 2 tokki. Kudumiseks luua ~110-120 silmust. Kui tekk valmis siis kindlasti ka sooja veega (ilma pesuvahendita!) a\u0308ra pesta ja tekk kergelt vormi to\u0303mmata ning laotatult a\u0308ra kuivatada.\nMignon 14374 sirel 100% meriino (pesumasinas pestav!) See eriti pehme ja o\u0303rn meriino on ideaalne pisikestele tekiks. Mignon on soe, pind on pehme, udemeid ei aja ja pesumasinas pestav (40kraadi ja tsentrifuug 100po\u0308o\u0308ret)! Kindlasti kududa tihedalt 2.0mm varrastel ja heegeldada 2.0mm heegelno\u0303elaga. See lo\u0303ng on just heegelduseks ideaalne, sest on peenike, kerge ja heegeldus ei ja\u0308a\u0308 nii raske. U\u0308he 60x60cm teki jaoks kulub umbes 125-150g lo\u0303nga ehk 5-6 tokki. Kudumiseks luua ~210-215 silmust. Kui tekk valmis siis kindlasti ka sooja veega (ilma pesuvahendita!) a\u0308ra pesta ja tekk kergelt vormi to\u0303mmata ning laotatult a\u0308ra kuivatada.\nBaby Soft Aloe 8439 sirel 100% meriino (pesumasinas pestav!) See on ko\u0303ige luksuslikum ja pehmem meriino. Spetsiaalselt tootjal toodetud beebi o\u0303rnale nahale, immutatud aloega. Baby Soft Aloe on soe ja pind nii pehme, udemeid ei aja ja pesumasin pestav (40 kraadi ja tsentrifuug 1000 po\u0308o\u0308ret)! Kindlasti kududa tihedalt 2.5mm vardal ja seda ei soovita heegeldada (ja\u0308a\u0308b liiga suur ja kohev). U\u0308he 60x60cm teki jaoks kulub umbes 250g lo\u0303nga ehk 5 tokki. Kudumiseks luua ~200 silmust. Kui tekk valmis siis kindlasti ka sooja veega (ilma pesuvahendita!) a\u0308ra pesta ja tekk kergelt vormi to\u0303mmata ning laotatult a\u0308ra kuivatada."}, {"text_idx": "#000014", "text": "Ko\u0303ik need 3 lo\u0303nga on pesumasinapesu kindlad ja pa\u0308rast pesu muutuvad veel pehmemaks ning tsentrifuug parandab omadusi.Mustriks soovitab Liann lo\u0303ngad ko\u0303ige lihtsamat parempidist kudet. Teki ko\u0303ikidesse a\u0308a\u0308rtesse kududa umbes 10 silmuse jagu ripskudet vo\u0303i pa\u0308rlkudet (siis teki a\u0308a\u0308red ei krussita). Tekile ja\u0308a\u0308bki u\u0308ks pind parempidine ja teine pahempidine. Tavaline parempidine kootud pind on ko\u0303ige va\u0308hem torkivam ja saabki tekid pisikestele peale panna n-o\u0308 tagurpidi (parempidine vastu beebit)."}]